Мария Киселева әкият дөньясына дәшә (ФОТО)

	Казанның Су спорты төрләре сараенда быел кабат Мария Киселёва үзенчәлекле тамаша тәкъдим итә. Өч тапкыр Олимпия уеннары чемпионы Мария Киселёваның «Зазеркалье» дип аталган программасы 30 декабрьдән 10 гыйнварга кадәр дәвам итәчәк. Тамашачыда зур кызыксыну уятырга өлгергән әлеге чараларга инде 12 мең билет сатылган.	 Казанның Су спорты төрләре сараенда узачак «Зазеркалье» – гаилә белән карау өчен куелган проект. Анда борынгы көзге аша «баштүбән әйләнгән дөньяга» барып кергән нәни кызчык Аняның тарихы бәян ителә. Вакыйгалар суда, сәхнәдә һәм һавада бара. Тамашага килүчеләрне синхрон йөзү осталары, флайбордта баш әйләнгеч трюклар, югарыдан суга сикерү, һава гимнастларының чыгышлары таң калдырачак, дип хәбәр итә программаны оештыручылар. 

Интертат.ру

	№   | 03.12.2014	


